Z A P I S N I K
5. sjednice Vijeća Mjesnog odbora Šestine održane 28. listopada 2025. 
Zagreb, Šestinski trg 10 s početkom u 19,00 sati

Nazočni članovi Vijeća:
Kruno Vuk, Jure Tomičić, Ivana Mijatović, Reana Senjković Svrčić i Jadranka Apostolovski.

Odsutni članovi Vijeća :
Vesna Osmec i Mirando Mrsić.

Predsjedava gospodin KRUNO VUK, predsjednik Vijeća.

Zapisnik vodi: Jure Tomičić


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Prijedlog Plana malih komunalnih akcija Vijeća Mjesnog odbora Šestine za 2026.

	2. 
	Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Šestine za 2026. 

	3. 
	Zahtjev o redovitom korištenju prostora - donošenje zaključka

	4. 
	Pitanja, prijedlozi i obavijesti




Ad1. Prijedlog Plana malih komunalnih akcija Vijeća Mjesnog odbora Šestine za 2026.

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Ivana Mijatović, Reana  Senjković Svrčić i Jadranka Apostolovski, 

Vijeće jednoglasno donosi

Plan malih komunalnih akcija Vijeća Mjesnog odbora Šestine za 2026.

(Zaključak se prilaže ovom zapisniku i njegov je sastavni dio.)




Ad2. Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Šestine za 2026. 


Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Ivana Mijatović, Reana  Senjković Svrčić i Jadranka Apostolovski, 

Vijeće jednoglasno donosi

Zaključak  o Planu potreba za aktivnostima, programima i projektima unapređenja kvalitete života građana Vijeća Mjesnog odbora Šestine za 2026. 

(Zaključak se prilaže ovom zapisniku i njegov je sastavni dio.)



Ad3. Zahtjev o redovitom korištenju prostora - donošenje zaključka

Uvodno obrazloženje iznosi Predsjednik Vijeća-

U raspravi sudjeluju: Kruno Vuk, Jure Tomičić, Ivana Mijatović, Reana  Senjković Svrčić i Jadranka Apostolovski, 

Vijeće jednoglasno donosi

Zaključak redovitom korištenju prostora „Škola biciklizma Zagreb“

(Zaključak se prilaže ovom zapisniku i njegov je sastavni dio.)



Ad4. Pitanja, prijedlozi i obavijesti

Predsjednik obavještava članove Vijeća o: 

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Kruno Vuk
	Izlaz iz ulice Podrebernica je gotovo nemoguć od 08:00 – 08:30 h pa se traži prometni redar koji bi regulirao promet

Status i objašnjenje radova na semaforizaciji na križanju ulica Šestinska cesta i Podrebernica

Čišćenje poprečnih rešetkastih slivnika vode prije zime

Odvoz smeća kroz ulicu Benkov put spriječen je parkiranim vozilima, potrebno aktivnije i češće komunalno redarstvo

Parkirano i napušteno vozilo u ulici Šestinski Kraljevec 135 

Ulica Sjevernjak i Pirovec nema postavljenog koša za smeće


	Jure Tomičić
	Uslužnost puta u ulici Benkov put – navodno je privatno, a napravljen je prekop vodovodnih instalacija te uništen put kojem je potrebna sanacija pa da se dokaže vlasništvo kako bi se moglo sanirati i spriječiti odroni zemlje uslijed vremenskih oborina

Parkirni stupići u ulici Šestinski vijenac preko puta ulice Kulmerska su kod pješačkog prijelaza iščupani (5 komada) te se ponovno parkiraju vozila – potrebna hitno postavljanje novih kako bi se omogućio nesmetan i siguran prolaz pješacima jedinim nogostupom na tom dijelu.

	Jadranka Apostolovski
	Parking kod groblja pun je smeća, postavljen WC neuredan i prljav, potrebno očistiti nakupljeno smeće i eventualno premjestiti WC unutar groblja.

U ulici Ive Serdara postoji rupa koja nije već duže vrijeme sanirana, pa koji je status i kada se može očekivati sanacija

	Svi članovi VMO Šestine
	Vijeće nije upoznato sa statusima prijašnjih pisanih akcija pa moli informaciju pojedinih točaka koje se odrede na sjednici.

Vijeće traži pisani odgovor nadležnih službi za status projekta i idući korak u vezi projekta vodovoda i odvodnje u ulici Šušnjevec.





Sjednica je završila u 20:00 sati. 

KLASA: 024-08/25-003/1873
URBROJ: 251-13-11-4/009-25-2
Zagreb, 28. listopada 2025.

Zapisnik uredila:
Mirela Gašpert Bertić
Predsjednik
Vijeća Mjesnog odbora Šestine

KRUNO VUK



Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Šestine, na 5. sjednici, 28. listopada 2025., donijelo je

Plan malih komunalnih akcija
Mjesnog odbora Šestine za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Šestine, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 89.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Podsljeme u 2026.



KLASA: 024-08/25-003/1873
URBROJ: 251-13-11-4/009-25-3
Zagreb, 28. listopada 2025.


PREDSJEDNIK VIJEĆA 
MJESNOG ODBORA ŠESTINE
Kruno Vuk




Na temelju članka 99. stavak 1. točka 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Vijeće Mjesnog odbora Šestine,  na 5. sjednici,  28. listopada 2025., donijelo je


Z A K LJ U Č A K

o Planu potreba za aktivnostima, programima
i projektima unapređenja kvalitete života građana


1. Vijeće je raspravljalo o Planu potreba za aktivnostima, programima i projektima unapređenja kvalitete života građana.

2. Vijeće Mjesnog odbora Šestine želi osigurati sredstva za Plan potreba za aktivnostima, programima i projektima unapređenja kvalitete života građana za 2026. godinu u iznosu od 4.000,00 eura.

3. Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.



KLASA: 024-08/25-003/1873
URBROJ: 251-13-11-4/009-25-4
Zagreb, 28. listopada 2025.



   PREDSJEDNIK VIJEĆA 
                                                                                            MJESNOG ODBORA ŠESTINE
								             Kruno Vuk	



Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 28. Poslovnika Mjesnog odbora Šestine, Vijeće Mjesnog odbora Šestine na 5. sjednici od  28. listopada 2025. donijelo je



Z A K L J U Č A K

o redovnom korištenju prostorija Mjesnog odbora Šestine
Zagreb, Šestinski trg 10


	1.
	Vijeće je raspravljalo o redovnom korištenju prostorija Mjesnog odbora Šestine



2.	Klub „Škola biciklizma Zagreb“ odobrava se redovno korištenje dvorane u objektu mjesne  samouprave,  Zagreb, Šestinski trg 10:
· dvorana C, svake subote, u terminu od 9:00 – 11:00 sati

3.	Prostor iz točke 1. ovog zaključka koristit će Klub „Škola biciklizma Zagreb“ bez naknade.

4.	Klub „Škola biciklizma Zagreb“ obvezuje se prilikom korištenja prostorija postupati s 
pažnjom dobrog gospodara.

5.	O redovnom korištenju prostorija iz točke l. ovog zaključka Gradski ured za mjesnu 
            samoupravu, promet, civilnu zaštitu i sigurnost izdat će odobrenje o korištenju, a u 
            skladu s ovim zaključkom.


KLASA: 024-08/25-003/1873
URBROJ: 251-13-11-4/009-25-5
Zagreb, 28. listopada 2025.



   PREDSJEDNIK VIJEĆA 
                                                                                            MJESNOG ODBORA ŠESTINE
								            Kruno Vuk	





